යාපනය, මුලතිව්, කිලිනොච්චි ආදී ප්‍රදේශවල සිට මාස කිහිපයක් තිස්සේ වන සතුන්ගෙන් පිරි යාල අභය භූමිය හරහා පා ගමනින් පැමිණෙන දහස් සංඛ්‍යාත බැතිමතුන්ටත් කතරගම වන්දනාවේ පැමිණෙන ලක්ෂ සංඛ්‍යාත බැතිමතුන්ටත් අවශ්‍ය ආහාරපාන ලබාදීම පරිත්‍යාගශීලීන්ගේ වගකීම සහ යුතුකම වේ.මේ බව මනාව අවබෝධ කරගත් රුහුණු කතරගම මහා දේවාලයේ බස්නායක නිලමේ, ඌව පළාත් ප්‍රධාන අමාත්‍ය, ශෂීන්ද්‍ර රාජපක්ෂ මහතා විසින් කතරගම මහා දේවාලය ඉදිරිපිට මෙම දින පහළොව පුරා ම මහා බත් දන්සලක් ලබාදෙමින් කටයුතු කරන අතර එතුමාගේ පූර්ණ ආශිර්වාදය මත පෑලියගොඩ වික්‍රමරත්න සමූහ ව්‍යාපාරයේ කළමනාකාර අධ්‍යක්ෂ මධුර වික්‍රමරත්න මහතා විසින් කතරගම සිතුල්පව්ව පාරේ බෝධිරාජපුර විහාරස්ථානය ඉදිරිපිට තවත් සුවිශේෂී මහා බත් දන්සලක් පැවැත්වීම විශේෂයෙන් සඳහන් කළ යුතුය.වික්‍රමරත්න සමූහ ආයතනය පොසොන් සමයේ අනුරාධපුරයට පැමිණෙන ලක්ෂ සංඛ්‍යාත බැතිමතුන්ට උදෑසන සහ දහවල් මහා බත් දන්සලක් පවත්වන අතර එම සත් ක්‍රියාව කතරගම ඇසළ පෙරහර පැවැත්වෙන දින පහළොව පුරාම බැතිමතුන් වෙනුවෙන් පැවැත්වීම ඉතා අගය කළ යුතුය.මෙම දාන ශාලාව ද සමගියේ මධ්‍යස්ථානයකි.